తెలంగాణ
తెలంగాణ రాష్ట్రం దక్కను పీఠభూమిలో భాగంగా, తూర్పు కనుమలకు పశ్చిమంగా ఉంది. ఈ ప్రాంతము సరాసరిన సముద్రమట్టం నుంచి 1500 అడుగుల ఎత్తును కలిగియుండి ఆగ్నేయానికి వాలి ఉంది. ఈ రాష్ట్రపు దక్షిణ భాగంలో ప్రధానముగా కృష్ణా, తుంగభద్ర నదులు ప్రవహిస్తుండగా, ఉత్తర భాగంలో గోదావరి నది ప్రవహిస్తున్నది. కృష్ణా, తుంగభద్ర నదులు దక్షిణమున ఈ రాష్ట్రాన్ని ఆంధ్రప్రదేశ్‌లోని రాయలసీమ నుంచి వేరుచేస్తున్నవి. ఈ రాష్ట్ర విస్తీర్ణం 1,14,840 చదరపు కిలోమీటర్లు. తెలంగాణలో భౌగోళికంగా మహబూబ్ నగర్ జిల్లా పెద్దది కాగా, హైదరాబాదు చిన్నది. తెలంగాణకు సముద్రతీరం లేదు. ఈ రాష్ట్రం కృష్ణా మరియు గోదావరి నదుల పరీవాహక ప్రాంతంలోకి వస్తుంది.
కన్నూరు
జిల్లా 11° 40' నుండి 12° 48' డిగ్రీల ఉత్తర అక్షాంశం మరియు 74° 52' నుండి 76° 07' డిగ్రీల తూర్పు రేఖాంశం మద్య ఉంది. జిల్లా వైశాల్యం 2,996 చ.కి.మీ. కన్నురు జిల్లా భౌగోళికంగా ఎగువభూమి, మద్యభూమి మరియు దిగువభూమిగా విభజించబడి పశ్చిమకనుమలలో భగంగా ఉంది. ఎగువభూమి, మరియు దిగువభూమి మద్యలో మద్యభూమి అసమానంగా కొండలు మరియు లోయలతో ఉంది. పశ్చిమకనుమలలోని ఎగువభూమి వర్షారణ్యాలు, కాఫీ టీ తోటలు, యాలుకలు మొదలైన వివిధ సుగంధద్రవ్యాలు ఉన్నాయి. సన్నని సముద్రతీర దిగువభూములలో నదులు మరియు నదీ మైదానాలు ఉన్నాయి. కన్నురులో 6 నదులు ప్రవహిస్తున్నాయి. వీటిలో 110 కి.మీ పొడవైన వల్లపట్టణం నది జిల్లాలోని అతి పొడవైనదిగా భావిస్తున్నారు. జిల్లాలో ప్రవహిస్తున్న ఇతర నదులలో కుప్పం, మాహే, అంజరకండి, తలస్సేరి, రామాపురం మరియు పెరింబా నదులు ఉన్నాయి. జిల్లాలోని పెరవూరు సమీపంలోని ఎలప్పీడిక ఎత్తైన ప్రాంతం (2500-3200)గా గుర్తించబడుతుంది.